Ny mann pågrepet etter videofilmet gjengvoldtekt i USA
ARTIKKELEN ER OVER FIRE ÅR GAMMEL Voldtekten skjedde under den såkalte «spring break» i USA, og ble filmet med et mobilkamera. Filmen ble oppdaget da politiet etterforsket en helt annen sak, og to menn i 20-årene ble pågrepet basert på videobildene. Nå er en tredje mann pågrepet i saken, melder AP. Denne uken ble 21 år gamle George Davon Kennedy arrestert i Georgia. Han er siktet for å ha deltatt i gruppevoldtekten sammen med 22 år gamle Delonte Martistee og 23 år gamle Ryan Calhoun. VIDEO: Ingen reagerer på at kvinne blir gjengvoldtatt på strandenDet var en 19 år gammel kvinne som politiet mener ble voldtatt. Hun skal ha vært dopet ned under voldtekten, og har forklart til politiet at hun husker lite fra hendelsen. – Videoen er veldig, veldig eksplisitt, og er det ekleste og kvalmeste jeg noen gang har sett, sier sheriff Frank McKeithen i Bay county til AP. Politiet har frigitt deler av videoen, som viser mange titall personer på en strand. Det er lyst og midt på dagen, og mange drikker alkohol. Ifølge politiet er videoen filmet mellom 10. og 12. mars i nærheten av den populære strandbaren Spinnaker på bystranden i Panama City, skriver CNN. BAKGRUNN: Filmet gjengvoldtekt på strandfest – ingen grep innPolitiet har frigitt videoen for å vise hvor mange personer som var i nærheten da hendelsen fant sted. Ifølge politiet var det ingen som gjorde noe som helst for å gripe inn. – Hundrevis av personer sto der og så på og fikk med seg det som skjedde. Likevel var det ingen som gjorde noe, sier sheriff McKeithen til Dothan First. Panama City vest i Florida er en av de mest populære destinasjonene for festglade amerikanere under den såkalte «spring break», vårferien, i USA.
Tre menn er nå siktet for å ha gjengvoldtatt en neddopet kvinne midt på lyse dagen i Panama City. kvinne midt på lyse dagen i Panama City.